ΓΡΑΠΤΗ ΕΡΩΤΗΣΗ E-3338/01

υποβολή: Olivier Dupuis (NI) προς το Συμβούλιο

(3 Δεκεμβρίου 2001)

Θέμα: Νιγηρία

Στις 9 Οκτωβρίου 2001, ισλαμικό δικαστήριο του κράτους Σοκότο, στη Βόρεια Νιγηρία, καταδίκασε σε θάνατο δια λιθοβολισμού μια έγκυο γυναίκα επειδή είχε ερωτικές σχέσεις πριν από το γάμο. Η Σαφίγια Χουσαΐνι Τούνγκαρ Ντούντου, 30 ετών, είναι το πρώτο άτομο που καταδικάζεται σε θάνατο μετά την εισαγωγή, το 2000, ενός αυστηρά ισλαμικού κώδικα. Ο δικαστής Μωχάμετ Μπέλλο Σαννάουαλ του Ανωτάτου Ισλαμικού Δικαστηρίου της Γκουανταντάουα καταδίκασε τη γυναίκα σε θάνατο όταν αυτή παραδέχτηκε ότι είχε ερωτικές σχέσεις πριν από το γάμο. Το δικαστήριο, το οποίο άφησε ελεύθερο τον άνδρα που η Σαφίγια είχεποδείξει ως εραστή της ισχυριζόμενο ότι δενπήρχαν αρκετά αποδεικτικά στοιχεία για να τον παραπέμψει σε δίκη, έδωσε στη γυναίκα προθεσμία 30 ημερών για να ασκήσει έφεση. Στις 25 Οκτωβρίου, ο συνήγορος της Σαφίγια προσέβαλε την απόφαση και ζήτησε αναστολή της εκτέλεσης μέχρις ότου αποφανθεί το εφετείο της Σαρία. Την 1η Νοεμβρίου, ο νιγηριανός Πρόεδρος της Γερουσίας, Ανύμ Πίους Ανύμ επέκρινε την απόφαση του ισλαμικού δικαστηρίου αλλά μόνον ως προς το σκέλος της απόφασης που εισάγει διάκριση — καταδίκη της γυναίκας και αθώωση του άνδρα — ενώ η ομοσπονδιακή κυβέρνηση τάχθηκεπέρ της προσβολής της απόφασης.

Πολλές άλλες περιπτώσεις εφαρμογής της Σαρία στις προγαμιαίες ερωτικές σχέσεις διαπιστώθηκαν στη Νιγηρία, λόγω της απόφασης την οποία έλαβαν δώδεκα περίπου ομόσπονδα κράτη της χώρας να εισαγάγουν, πριν δυο χρόνια, και να επιβάλουν έναν αυστηρά ισλαμικό κώδικα. Τον περασμένο Ιανουάριο, στο κράτος Τζαμφάρα, μια 17χρονη, η Μπαρίγια Μουγκάζου,πέστη 100 μαστιγώσεις επειδή είχε προγαμιαία ερωτική σχέση, μετά την απόρριψη από το δικαστήριο της δραματικής μαρτυρίας της νεαρής κοπέλας ότι είχε βιαστεί από 3 ύποπτους εναντίον των οποίων άσκησε αγωγή και οι οποίοι αφέθησαν ελεύθεροι λόγω έλλειψης αποδεικτικών στοιχείων.

Τι επείγοντα μέτρα έλαβε ή προτίθεται να λάβει, σε διμερή ή πολυμερή βάση, το Συμβούλιο για να αποτραπεί η εκτέλεση της Σαφίγια Χουσαϊνί Τουνγκάρ Ντούντου και για να ενθαρρυνθούν οι νιγηριανές αρχές να καταργήσουν την Σαρία και να ενισχύσουν το κράτος δικαίου στην χώρα· Με ποιον τρόπο σκέπτεται να αντιμετωπίσει η Επιτροπή σε διεθνές επίπεδο το πρόβλημα που δημιουργεί η πρακτική πολλών ισλαμικών χωρών να προσφεύγουν σε δημόσιες εκτελέσεις και σε άλλες ποινές όπως η μαστίγωση, δεδομένου ότι οι ποινές αυτές, συμπεριλαμβανόμενης της θανατικής, επιβάλλονται για αδικήματα τα οποία δεν εμπεριέχουν βία, και μάλιστα σε γυναίκες, κατά παράβαση των κανόνων που έχουν θεσπιστεί από τις διεθνείς συνθήκες σε θέματα δικαιωμάτων του ανθρώπου·

Απάντηση

(13 Μαΐου 2002)

Το Συμβούλιοπενθυμίζει το άρθρο 5 της Οικουμενικής Διακήρυξης των Δικαιωμάτων του Ανθρώπου και το άρθρο 7 του Διεθνούς Συμφώνου για τα ατομικά και πολιτικά δικαιώματα, που ορίζουν ότι κανείς δενποβάλλεται σε βασανιστήρια ή σε ποινή ή μεταχείριση σκληρή, απάνθρωπη ή ταπεινωτική. Με βάση τα ανωτέρω, η Ευρωπαϊκή Ένωση ενεργεί στα διεθνή φόρουμ καθώς και στις διμερείς της σχέσεις για τον τερματισμό των πρακτικών αυτών καθώς και για την κατάργηση της θανατικής ποινής.

Όσον αφορά τη Νιγηρία,πενθυμίζεται ότι η Ευρωπαϊκή Ένωση συνεχίζει, με βάση την κοινή της θέση σχετικά με τη Νιγηρία(1), το διάλογο με τις νιγηριανές αρχές με στόχο την ενίσχυση των διεξαγόμενων στη χώρα αυτή διαδικασιών εδραίωσης της δημοκρατίας και σεβασμού των ανθρώπινων δικαιωμάτων. Στα πλαίσια αυτά, το Συμβούλιο επικροτεί τις προσπάθειες που καταβάλλει η ομοσπονδιακή κυβέρνηση για τη συμμόρφωση του νιγηριανού δικαίου προς τις διεθνείς πράξεις στον τομέα των ανθρώπινων δικαιωμάτων. Κρίνει ότι είναι ενθαρρυντική η ειρηνευτική δράση που έχουν αναλάβει στη συνάρτηση αυτή στη Νιγηρία οι μουσουλμανικές και χριστιανικές ομάδες προάσπισης των ανθρώπινων δικαιωμάτων. Η Ένωση παρακολουθεί από κοντά τηνπόθεση της Safiya Hussaini και σημειώνει ότι επί του παρόντος έχει ασκηθεί έφεση ενώπιον του Εφετείου της Σαρία στο Sokoto.

Κατά συνέπεια, τα κράτη μέλη της Ευρωπαϊκής Ένωσης και η Ευρωπαϊκή Επιτροπήποστήριξαν σθεναρά και συντονισμένα τις διεθνείς προσπάθειες για τηνποστήριξη της κυρίας Hussaini. Η Ευρωπαϊκή Ένωση εξετάζει επίσημο διάβημα σε περίπτωση που το ισλαμικό εφετείο του Sokoto εμμείνει στην καταδικαστική απόφαση.

(1) Κοινή θέση 2001/373/ΚΕΠΠΑ, ΕΕ L 132 της 15.5.2001.